140 
RÖVID KÖZLEMÉNYEK. 
köt. 574 lap) hosszabb értekezést bocsátott rendelkezésünkre, a melyből 
az idézett helyeken elmondottak kiegészítésére átveszszük a helybeli viszo¬ 
nyokra vonatkozó leírásokat, melyekben ezeket mondja: 
«1875 október. Felső - Esztergálj községből E-Nv-i irányban átkelvén a 
jókora árkon, közvetlen az árok mellett, a homok, kavics és trachitdarabokból álló 
garmadában nem mindennapi, ritka tárgyat találtam. E leletem igen megörvendez¬ 
tetett, lévén az vízözön előtti óriás czápa foga : Carcharias megalodon.» 
«1882 április 18. -Jeges záporeső esett, a patokok bőven megteltek vízzel és 
hordalékkal. Másnap a « Takjarov » nevű mellékpatak torkolatától mintegy 500 
lépésnyire ismét két olyan czápa fogat találtam mint hét évvel előbb s ezenkívül 
valami vastag (krokodil) borda töredéket. Ekkor meggyőződtem, hogy a kövületek 
fészke nem a völgyet átszelő főpatakban, hanem a Takjarovban van, a falutól 
E-Ny-ra, mintegy 10 ezer lépésnyire. Ennek legszélesebb részében nem nagy 
távolságra egymás után 3—10 méternyi oldalmélyedések találtatnak. A Takjarov - 
nak felső rétegét diluviális és alluviális üledékek képezik; alantabb harmadkori 
tengeri üledékek. Az egyik mélyedésbe erve, itt megpillantottam az oldalából 
kikandikáló s várva várt tárgyakat. Ezen üledékek felső rétege sárga-vörös agyag, 
lejebb alatta sárgás, piszkos apró homok, mintegy 272 m. vastagságú; még lejebb 
mintegy két méternyire kvarczos kavics homokkal s ez ismét mintegy mészszel 
vegyítve találtatik. Ezen keverékben vannak az említett kövületek elhelyezve, mig 
alatta ismét homok van, de ez alatt hogy mi találtatik, az előttem ismeretler. 
1883. július 5. Kirándultam a « Lazného potoka »-ba, a hol gyönyörű csiga és 
kagyló lenyomatokat találtam. Az itt található tufban szintén két kis czápa fogat 
leltem, (Otodus apiculatus) ami ritkaság a f.-esztergálvi tufa között. 
1883. julius 15. A községtől délkeleti irányban «pod Novinámi» margákat 
ástam, melyeknek Dr. Pantocsek József úr szerint másuk Magyarországon nincs, 
s melyekben Diatomaceák találtatnak. 
1883 julius 18. Felső-esztergálytói északnak «Vise Brodu » találtatik egy, 
patakba dőlt trachit kő, mely a nem messze eső sziklától szakadt el; külső lapos 
része födve van különféle szép levél lenyomatokkal. Innen észak nyugatnak a völgy 
közepén van egy hosszúkás domb. mely csak ritkán van benőve fával úgynevezett 
« Hrádok. » Itt sziklába vágott földalatti barlang látható, melyről a néprege azt 
tartja, hogy a török uralom idejében itt város volt várral. Sajnos, hogy e földalatti 
utakat eddig senki figyelembe nem vette, melyek kivíil kissé már bedőltek. 
1883. aug. 17. Egy vízmosásban «]>od Pazuchov v Pancierky» (felső eszter- 
gályi határ) találtam egy bronz tárgyat, mely Dr. Zechentee G. úr állítása szerint 
valami késféle a bronz korszakból. 
1883. októb. 11. Kékkő melletti dolinái puszta határában kék tufa találtatik, 
melyben kagylók és Echinospatangusok vannak, melyek a f. esztergályiaktól egész¬ 
ben különböznek. Itt egy part oldalán számtalan igen súlyos osztriga találtatik. Ezek¬ 
hez hasonló a kürtösi határban is lelhető. E tufban (kékkői határ) lehet találni meg- 
szenesedett növényeket. A kékkői vár alatt bükk és hársfa kövületeket találtam. 
Ez volna rövid foglalatja az én eddigi geológiai és palaeontologiai kirándu¬ 
lásaimnak. »* 
Lunácsek V. József. 
* Kár, hogy Lunácsek úr a gyűjtött kövületeket több helyre szétküldözte s 
ezáltal az összetartozó vagy egymást kiegészítő részeket szétszórta. A mi a társulat¬ 
hoz érkezett, mindaz gondosan rendezve a m. kir. földtani intézet gyűjteményében 
őriztetik. Ha újabb gyűjtések által feldolgozásra méltó anyag kerül össze, az egészet 
rendszeresen összeállítva fogjuk megismertetni. Szeri'. 
